ACF Fiorentina

Florencijos „Fiorentina“ – Italijos futbolo klubas iš Florencijos. Klubo tradicinės spalvos buvo raudona ir balta, bet 1928 m. pakeistos į violetinę ir baltą. Nuo tada klubas vadinamas „La Viola“ (violetiniai). Komanda dažniausiai žaidžia stadione „Artemio Franchi“, turinčiame 47 282 sėdimas vietas (iki 1991 m. buvo žinomas kaip Comunale di Firenze, kuris pakeitė iki 1930 m. gyvavusį „Giovanni Francesco Berta“).

Istorija 

Klubą 1926 m. rugpjūčio 26 d. įkūrė kompanijos Libertas ir Club Sportivo Firenze. Pirmasis trofėjus buvo 1939-1940 m. sezone iškovota Italijos taurė (Coppa Italia). 1955-1956 m. sezone Fiorentina tapo Serie A čempionais, bei keturis sekančius sezonus užėmė antrąją vietą lygoje. 1960-1961 m. sezone komanda vėl iškovojo Italijos taurę, bei sėkmingai žaidė Europoje ir laimėjo Taurių laimėtojų taurę, finale nugalėję Rangers klubą.

1965-1966 m. La Viola laimėjo Italijos taurę dar kartą, bei Mitropa taurę (vieną pirmųjų Europos taurių), o 1968-1969 m. sezone antrą kartą komandos istorijoje tapo Italijos čempionais. 1974 m. Fiore laimėjo anglų-italų lygos taurę (trumpai gyvavusios varžybos tarp Anglijos ir Italijos komandų). Sėkmė Italijos taurėje buvo pakartota 1975 m., nuo tada iki devintojo dešimtmečio pabaigos klubas nieko neiškovojo ir galiausiai 1993 m. iškrito į Serie B (antroji Italijos futbolo lyga). Grįžęs atgal į Serie A, klubas įrodė jog gali kovoti dėl čempiono titulo. 1996 m. laimėjo Italijos taurę, bei Italijos Supertaurę 2000 m.

2001 m. buvo paviešinta siaubinga Fiorentinos finansinė padėtis, klubas neišgalėjo mokėti atlyginimų žaidėjams, o klubo skolos siekė 50 milijonų dolerių. 2001-2002 m. sezone klubas iškrito į antrąją Italijos lygą, o 2002 m. birželį buvo perimtas teismo. Klubui nebuvo leista dalyvauti Serie B lygoje 2002-2003 m. sezone, dėl to Fiorentina nustojo egzistavusi.

Klubas buvo atgaivintas 2002 m. rugpjūčio mėnesį kaip Florentia Viola, bei paskirtas į Serie C2 (ketvirtasis Italijos lygos lygmuo), o naujuoju jos savininku tapo Diego Della Valle. Angelo Di Livio buvo vienintelis klube išlikęs žaidėjas. Padedama Di Livio, komanda pakankamai lengvai laimėjo Serie C2 2002-2003 m. sezone, todėl klubas turėjo atsidurti Serie C1, tačiau dėl sensacingų tų metinių įvykių (Caso Catania) klubas buvo perkeltas iškart į Serie B. Taip įvyko dėl to, kad Italijos futbolo federacija nusprendė išspręsti Catania situaciją didinant Serie B komandų skaičių nuo 20 iki 24. 2003 m. vasarą klubas perpirko teisę į Fiorentinos vardą ir įžymųjį aprangos stilių, bei persivadino į ACF Fiorentina. Rungtynės iki šiol žaidžiamos Artemio Franchi stadione.

Klubo neįprastas šuolis į Serie B neliko nepastebėtas, daugelis kalbėjo, kad klubas nevertas žaisti antroje pagal pajėgumą Italijos lygoje, tačiau nepaisant neigiamų atsiliepimų klubas liko Serie B ir sugebėjo baigti 2003-2004 m. sezoną 6 vietoje. Šis pasiekimas leido Fiorentinai kovoti dėl patekimo į Serie A su Perugia klubu (15 vietą Serie A užėmusi komanda). Dviejų rungtynių dvikovą 2-1 (abu įvarčius įmušė Enrico Fantini) laimėjusi Fiorentina taip užbaigė savo neįtikėtiną sugrįžimą į Italijos aukščiausiąja lygą. Pirmajame sezone klubas kovojo dėl išlikimo, tačiau jau sekančiame 2005-2006 m. sezone komandos forma smarkiai pagerėjo ir su 74 taškais užėmusi ketvirtąją vietą Italijos lygoje, komanda pateko į UEFA Čempionų lygos trečiąjį kvalifikacinį etapą. M. Jorgensen, S. Fiore, pagrindinio puolėjo Luca Toni, bei vartininko S. Frey derinys buvo dominuojantis visoje lygoje. Luca Toni įmušė 31 įvartį per 34 rungtynes ir tapo pirmuoju žaidėju, viršijusiu 30 įvarčių ribą po legendinio Antonio Valentin Angelillo, kuriam tai pavyko padaryti 1958-1959 m. sezone. Tačiau 2006 m. liepos 14 d. Fiorentina iškrito į Serie B, dėl kyšininkavimo skandalo, bei gavo 12 taškų deficitą ateinančiame sezone. Visgi po apeliacijos buvo sugrąžinta į Serie A, atimant 19 taškų. Komanda taip pat prarado vietą UEFA Čempionų lygoje. Vėliau, prasidėjus lygai, taškų deficitas buvo sumažintas iki 15. Nepaisant baudos komanda sugebėjo 2006-2007 m. sezoną baigti šeštoje vietoje ir taip iškovoti patekimą į UEFA taurės varžybas.

2023 m. komanda pateko į UEFA Europos konferencijų lygos finalą, kuriame 1–2 pralaimėjo „West Ham United FC“ klubui.

Pasiekimai

Sezonai 

|}

Spalvinė gama

Apranga 
 Sportinės aprangos pokyčiai.
 Namuose žaidžia x apranga.

Žinomiausi žaidėjai

Nuo 1990 m. 

Italija
 Daniele Adani 1999-2002
 Lorenzo Amoruso
 Enrico Chiesa 1999-2002
 Angelo Di Livio 1999-2005
 Diego Fuser
 Enzo Maresca 2004-2005
 Fabrizio Miccoli 2004-2005
 Francesco Toldo 1993-2001
 Luca Toni 2005-
 Moreno Torricelli 1998-2002

Brazilija
 Adriano 
 Dunga 1988-1992
 Edmundo 1997-1999
 Marcio Santos 1994-1995
 Luis Oliveira 1996-1999

Argentina
 Abel Balbo 2000-2002
 Gabriel Batistuta 1991-2000

Vokietija
 Stefan Effenberg 1992-1994
 Jörg Heinrich

Portugalija
 Rui Costa 1994-2001
 Nuno Gomes 2000-2001

Austrija
 Alex Manninger

Australija
 Paul Okon 1999-2000

Bulgarija
 Valeri Bojinov 2005-2006

Čekija
 Lubos Kubik 1989-1991
 Tomáš Řepka 1998-2001
 Tomáš Ujfaluši 2004-2008

Danija
 Brian Laudrup 1992-1993
 Martin Jørgensen 2004-

Japonija
 Hidetoshi Nakata 2004-2005

Rumunija
 Marius Lăcătuş 1990-1991
 Bogdan Lobonţ 2006-
 Adrian Mutu 2006-

Rusija
 Andrejus Kančelskis 1996-1998

Serbija
 Predrag Mijatovic 1999-2002

Švedija
 Stefan Schwarz 1995-1998

Nuo 1970 iki 1980 m. 

Italija
 Giancarlo Antognoni
 Roberto Baggio
 Mario Bertini
 Giovanni Galli
 Francesco Graziani
 Claudio Gentile
 Gabriele Oriali
 Daniele Massaro
 Pietro Vierchowod

Argentina
 Daniel Passarella
 Daniel Bertoni

Brazilija
 Sócrates 

Švedija
 Glenn Hysen

Nuo 1950 iki 1960 m. 

Italija
 Sergio Cervato
 Luciano Chiarugi
 Giancarlo De Sisti
 Guido Gratton
 Mario Maraschi
 Aurelio Milani
 Alberto Orzan
 Giuliano Sarti
 Armando Segato
 Giuseppe Virgili
 Enrico Albertosi

Brazilija
 Amarildo
 Julinho

Turkija
 Can Bartu
 Lefter Küçükandonyadis

Argentina
 Miguel Montuori

Švedija
 Kurt Hamrin
 Gunnar Gren

Nuo 1930 iki 1940 m. 

Italija
 Luigi Griffanti
 Mario Pizziolo
 Romeo Menti

Urugvajus
 Pedro Petrone

Žinomiausi treneriai 
  Claudio Ranieri
  Nereo Rocco
  Roberto Mancini
  Dino Zoff
  Giovanni Trapattoni
  Fatih Terim
  Lajos Czeizler
  Sven-Göran Eriksson
  Sebastião Lazaroni

Išnašos

Nuorodos 
 Oficiali klubo svetainė
 facebook paskyra
 SOCCERWAY
 SOFASCORE
 FLASHSCORE
 Transfermarkt
 Globalsportsarchive

Fiorentina
Fiorentina